Φυσικά. Μπορείτε να μεταφράσετε οποιοδήποτε λήμμα από οποιαδήποτε άλλη έκδοση της Βικιπαίδειας, ακόμη και ολόκληρο. Για λήμματα από την αγγλική και γερμανική Βικιπαίδεια καλό είναι να ζητήσετε στη σελίδα Βικιπαίδεια:Χειρισμοί ιστορικού να εισαχθεί από κάποιον διαχειριστή το ξενόγλωσσο λήμμα μαζί με το ιστορικό του, προκειμένου να φαίνονται και οι συνεισφορές των αρχικών συντακτών. Μη χρησιμοποιείτε αυτόματο μεταφραστή, καθώς τα κείμενα που προκύπτουν συχνά θέλουν διορθώσεις που ξεπερνούν σε χρόνο την απευθείας μετάφραση. Αν δεν έχετε συγκεκριμένο λήμμα υπ' όψιν, ίσως θέλετε να ολοκληρώσετε κάποια από τις μεταφράσεις που εκκρεμούν στην Κατηγορία:Λήμματα προς μετάφραση. Μερικές χρήσιμες πληροφορίες για τη μετάφραση λημμάτων μπορείτε να βρείτε και στο Βικιπαίδεια:Μετάφραση.